ફૈઝલ હાશ્મીએ એક સારી રોમેન્ટિક કોમેડી ફિલ્મ બનાવવાનો પ્રયાસ કર્યો છે. તેણે માણસના જીવનમાં 'વિટામિન She'નું મહત્વ સમજાવવાનો પ્રયાસ કર્યો છે અને તેમાં તેઓ સફળ પણ રહ્યા છે. તમામ એક્ટર્સ પાસે ખૂબ સારી એક્ટિંગ પણ કરાવી છે. ઓવરઓવલ એક કેપ્ટન તરીકે તેમને ફુલ માર્ક્સ આપવા પડે. ફિલ્મનો સ્ક્રીન પ્લે અને ડાયલોગ્સ ફૈઝલ, મોહસિન ચાવડા અને પરેશ પટેલે લખ્યા છે. ફિલ્મ રાઈટર્સે એક સાથે કુલ ચાર કપલની રિલેશનશિપ બતાવી છે. જેમાં તેઓએ થોડામાં ઘણું કહી દીધું છે અને 10-15 મિનિટ સિવાય ભાગ્યે જ ફિલ્મ ધીમી પડે છે. તેમાં પણ ફિલ્મના વન લાઈનર્સ તો જમાવટ કરે એવા છે બોસ.